钦定古今图书集成/方舆汇编/职方典/第1206卷 > 长沙府封建考 通志
## 钦定古今图书集成/方舆汇编/职方典/第1206卷 > 长沙府封建考 通志

上古

少昊氏　。《路史》。少昊金天氏。胙土长沙。

有苗氏　，《舆地考》：“三危山有三峰，汉炖煌即其地，宋为沙洲。三苗本有苗氏之族，在长沙、衡阳之间，徙居于此，分氏为三，故云三苗。”

周

濮　，周武王伐纣，庸、蜀、羌、髳、微、卢、彭濮，俱以师至牧野。孔安国以濮为西南裔，以其种类多，故云百濮，在长沙、武陵之间。

西汉

衡山王吴芮　，高祖时徙封长沙。芮，秦鄱阳令也，甚得江湖间民心，号曰“番君。” 项羽立为衡山王。高祖攻南阳，遇芮将梅𫓶，偕攻析郦德。芮徙封长沙，都临湘，谥曰文。子成王嗣。成薨，子哀王嗣。哀薨，子共王右嗣。右薨，子靖王嗣，孝文二十二年薨，无子，国除。

《长沙定王发　》，景帝唐姬子也。景帝召程姬，姬饰侍女《唐儿荐》。遂幸生子，因命曰“发”，封为长沙王，今县后有定王台旧址。定王薨，子戴王庸嗣；庸薨，子顷王鲋嗣；鲋薨，子刺王建德嗣；建德薨，子炀王旦嗣。元帝时，立旦弟宗为孝王。凡七传至光武中兴，则王之。十二子：春陵侯买之后袁侯炀，　　茶陵侯䜣，　　彝陵侯义。

舂陵侯买　俱定王子元朔二年封。

《湘乡侯昌　》《孝王子》。哀帝时封。

醴陵侯越　，帝后时封。

《路陵侯章　》，元光四年封，《长沙定王》子。

《夫彝敬侯》义　“《长沙定》王子元光五年封义薨子节侯禹嗣禹薨子顷侯奉宗嗣奉宗薨子釐侯庆嗣庆薨子怀侯福嗣福薨侯裔嗣王莽篡位绝。”

《都梁敬侯遂　》，长沙定王子。元光五年“封。遂薨，子顷侯徯嗣。徯薨，子节侯弘嗣。弘薨，子原侯顺怀嗣。顺怀薨，子炀侯容嗣。容薨，侯佗人嗣。” 王莽篡位，绝。

昭阳侯赏　长沙刺王子元始五年封。

东汉

湘南侯黄龙　，顺帝时封。

晋

长沙厉王乂　《武帝》第六子太康十年封长沙公陶侃　明帝时以平苏峻有功封爵长沙。

宋

长沙王道怜　高祖中弟九年改封竟陵公后迁封长沙王。

长沙王义欣

湘东王彧

齐

长沙王晃

《湘东王子建　武帝》二十一子。

湘乡侯《吕安国　》，《太始二》年封。

梁

《湘东王绎　》，《梁武帝》少子。十三年封，都督荆州，太清三年，假黄钺、大都督中外诸军事。戊子，侯景平，冬十一月，即位于江陵，改元为“承圣宣武王。” 懿　，武帝兄，追封长沙王。子业，子《孝俨》嗣。

《浏阳公大冶　》，《简文帝》十二子。

陈

长沙王叔坚　宣帝第四子。

湘东王叔平　宣帝第二子。

后唐

楚王马殷　。殷，字霸图，许州鄢陵人。唐将秦宗权遣刘建锋、孙儒略地，殷为儒裨将，乾宁元年，入湘南，次醴陵，建锋为陈瞻所杀，遂领其众。后张信复杀瞻，推殷为帅。乾宁三年，拜殷潭州刺史。殷将秦彦晖攻连、邵、郴、衡、道、永六州，皆下之，湖南俱为殷有。梁太祖即位，拜殷中书令，封楚王。殷改潭州为长沙，建国置，属袁州。刺史吕师

周谓殷仁者，待士有礼，迯死归之。殷开天策府，以廖光图等十八人为学士，又铸铅铁钱，十文当银一钱，以茶通商旅，收其算，由是地大。力宽。卒，谥武穆，立庙，子希声立。声卒，弟希范、希广相继立。希萼杀广自立，希崇囚之，后皆送款李景宋。

醴陵开国男丁仁

宁乡开国男易祓

元

潭国公杨完者　，武冈人。至正十六年封。明

湘献王柏　，太祖第十一子。洪武四年八月生王。建康十一年受封为湘王，建国于荆州。论古兵制，有老将所不及。时常德降贼判王受命征之，败其前锋于虎渡，追歼焉。建文初，有谮之者，阖宫自焚。成祖《靖难》，闻之，嗟悼不巳，谥曰“献” ，置祠官以守冢焉。

益阳安僖王贵烰　，简王第九子。永乐二十二年封。薨，子康懿王豪壧嗣。薨子恭简王恩鍖嗣。薨子端靖王宠湳嗣。薨子荣惠王致梠嗣。薨子《宪熽》嗣。

善化康简王誉桔　，靖王第二子。正德九年封。嘉靖三十年薨。子定峻嗣。

潭王梓　，太祖第八子，封潭王。十五年之国。长沙王幼而好学，善属文。洪武二十年坐妃家犯法，召至京，王惧，同妃自焚，国除。

谷庶人橞　，太祖第十九子。洪武二十四年建谷藩于宣府，二十八年之国。建文初，削诸王护卫，王遁还，废为庶人，令守金川门。《靖难》师至，庶人开门迎谒。上赐《雅乐》七奏，卫士三百人及金绮、宝钞、枪剑、舆马，增岁禄至三百石。徙封长沙。后忠诚伯茹瑺道经藩服，不朝。有司奏闻，上遣御史欧阳谦侦之，谦告有逆谋，庶人自焚，国除。宁乡王祁钲　，宪王第三子。正统八年封，成化十三年薨。子僖顺王《见沔》嗣。薨，子荣肃王《祐楒》嗣。薨子《厚烛》，以镇国将军进封枣阳王。长子载嗣。薨，不嗣。吉简王见浚，　睿宗第五子，天顺元年封，乙未之国长沙，年七十有二薨。世子祐枎，弘治三年封长山王，正德四年进封世子。五年薨，谥曰“悼庄王。”庶长子厚𤊻，以悼王早薨，封为世孙，嘉靖八年进封吉王。十八年薨，谥曰“定。”庶长子载均，嘉靖十五年封安化王，十八年进封吉王，四十年薨，谥曰端。子翊镇嗣，四十二年封，隆庆五年薨。端王庶长子翊銮嗣。翊銮初封龙阳王，万历元年进封吉王。初，吉王见浚懋德乐善，游岳麓书院，访古贤哲遗迹，命工梓先圣图及《尚书》，以时观诵。暇则挥藻搦翰，披贾太傅《新书》。其后嗣端王庶子曰宣王。宣子早逝，天启七年追谥曰“宪王。”宪子立二十三年，至崇祯癸未，张贼破城，王先期遁去，后死于西粤，国灭。

长沙王翊铤　，“端王庶二子。” 嘉靖三十五年封。